Diari Oficial de la Generalitat Valenciana


Sumari del DOGV 5180, del 19-01-2006 (2006/54)

Informació pública de les bases de la convocatòria per a la provisió d'una plaça d'agent del cos de la policia local.
---------------------------------------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/54


Data del document
:   20-12-2005

Organisme emissor
:   Ajuntament de Canet d'en Berenguer

Tipus de document
:   Convocatòria

Descriptors 

:   * Canet d'en Berenguer
    * administració local
    * policia
    * concurs administratiu

Informació pública de les bases de la convocatòria per a la provisió d'una plaça d'agent del cos de la policia local. [2006/A54]  
Bases per a cobrir en propietat una plaça d'agent del cos de policia local  
Primera  
Plaça d'agent de la policia local, pertanyent al cos de policia local, escala d'administració especial, subescala serveis especials, classe policia local i auxiliars, grup C de titulació de l'article 25 de la Llei 30/1984, de 2 d'agost, i 21 de la Llei 6/1999, de Coordinació de la Policia Local. Degudament dotada, amb les funcions pròpies del lloc i les establides en la relació del catàleg de llocs de treball, plantilla de personal, bases d'execució del pressupost municipal, en les presents bases i la resta de documents d'organització, funcionament i de personal al servei de la corporació.  
Segona. Procediment de selecció  
La selecció de la plaça vacant es realitzarà pel sistema d'oposició.  
Tercera. Requisits dels aspirants  
Les persones que presenten la sol·licitud per a participar en els procediments de selecció anunciats hauran de complir, almenys, els requisits establits en la normativa vigent.  
Quarta. Presentació de sol·licituds  
Una vegada que haja conclòs el procés de publicitat de les presents bases es procedirà a la convocatòria pública per a la provisió de la plaça vacant mitjançant un decret de l'Alcaldia, d'acord amb les presents bases, de conformitat amb el que estableix l'article 21.1, en les seues lletres g), h) i i), de la Llei 7/1985, Reguladora de les Bases de Règim Local. Les presents bases, així com el decret de convocatòria que s'emeta, es publicaran en el Butlletí Oficial de la Província i en el Diari Oficial de la Generalitat Valenciana, i un extracte de les bases en el Boletín Oficial del Estado. Les sol·licituds, a més dels requisits legals o reglamentaris que hi siguen exigibles, es regiran per les normes següents:  
1. Les instàncies per a prendre part en el procés selectiu que en el seu moment es convoque s'han d'adreçar a l'alcalde president d'este Ajuntament, acompanyades del justificant d'ingrés dels drets d'examen, podent utilitzar-se la instància model que facilitarà l'Ajuntament de Canet d'En Berenguer, segons els impresos que figuren al Registre General d'Entrada de la corporació. En tot cas, les instàncies hauran de complir els requisits exigits en l'article 70.1 de la Llei 30/1992, de Règim Jurídic de les Administracions Públiques i del Procediment Comú, a més dels exigits en estes bases.  
2. Les instàncies es presentaran en el Registre General o en qualsevol de les formes que determina l'article 38.4 de la Llei 30/1992, de Règim Jurídic de les Administracions Públiques i del Procediment Comú, dins del termini de 20 dies naturals, a partir de l'endemà de la publicació de l'extracte de la convocatòria en el Boletín Oficial del Estado.  
3. En les instàncies per a prendre part en les respectives convocatòries, els aspirants hauran de manifestar necessàriament per escrit, de manera expressa i formal, que compleixen tots i cada un dels requisits exigits en les disposicions vigents, referits sempre a la data d'expiració del termini de presentació de sol·licituds, i que es comprometen a prestar el jurament o promesa preceptius. Sense tal requisit, esmenable després de la publicació de les llista provisional d'admesos i exclosos, el sol·licitant no podrà concórrer a les proves selectives.  
4. La presentació de la instància per a participar en els processos selectius convocats suposa l'acceptació del contingut íntegre de les presents bases.  
5. Els aspirants han de satisfer els drets d'examen en presentar la sol·licitud, que es fixen per a tots en la quantia de 120 euros.  
6. Els aspirants han de satisfer els ingressos a Bancaixa, oficina de Canet d'En Berenguer, entitat 2077, oficina 0674, DC 92, número de compte 5277967449, nom de l'Ajuntament de Canet d'En Berenguer, o mitjançant un gir postal, segons preceptua la Llei de Règim Jurídic de les Administracions Públiques i del Procediment Administratiu Comú. El justificant de pagament dels drets d'examen podrà realitzar-se amb la impressió del segell de l'entitat bancària en la sol·licitud, o adjuntant-ne una còpia del resguard o del gir postal, que haurà de presentar-se unit a la sol·licitud de participació en el procés selectiu. Els drets d'examen esmentats tindran caràcter d'ingrés extrapressupostari per a sufragar les despeses derivades directament o indirectament de la convocatòria: publicacions, drets dels membres del tribunal, dietes, pagaments als tècnics i tots altres. Només seran tornats als qui no siguen admesos al procediment selectiu, per falta d'alguns dels requisits exigits per a prendre-hi part o quan hi haja un sobrant no aplicat al seu fi preceptiu.  
Cinquena. Admissió dels aspirants  
1. Expirat el termini d'admissió de sol·licituds, el president de la corporació dictarà una resolució en el termini màxim d'un mes, on es declare aprovada la relació o llista provisional d'admesos i exclosos. La dita resolució, que es publicarà en el Butlletí Oficial de la Província, haurà d'indicar el lloc on es troben exposades al públic les llistes certificades completes d'aspirants admesos i exclosos, amb la indicació d'un termini de 10 hàbils per a esmenar errors i presentar reclamacions, segons el que disposen els articles 121 i 71 de la Llei 30/1992, de Règim Jurídic de les Administracions Públiques i del Procediment Comú; es resoldran les al·legacions i defectes corresponents en la forma establida legalment.  
2. Les reclamacions esmentades, si n'hi ha, seran acceptades o rebutjades en la resolució per la qual s'aprova la llista definitiva que serà feta pública, així mateix, en la forma indicada anteriorment.  
3. Si, una vegada transcorregut el termini d'exposició esmentat, no s'ha presentat cap reclamació, la llista provisional esdevindrà definitiva.  
Sisena. Tribunal de selecció  
El tribunal de selecció estarà integrat pels membres següents, tots ells amb veu i vot:  
President titular: alcaldessa de la corporació.  
President suplent: primer tinent d'alcalde.  
Secretari titular: el secretari general de la corporació.  
Secretari suplent: el funcionari d'administració general, en qui delegue el secretari titular.  
Vocals:  
Titular: el cap del cos de la policia local de la corporació o, si no n'hi ha, un funcionari d'esta corporació de categoria igual o superior a la de la plaça convocada.  
Suplent: un funcionari de carrera d'esta corporació de categoria igual o superior a la de la plaça convocada.  
Titular: un representant del professorat oficial designat per l'Institut Valencià de Seguretat Pública que posseïsca una titulació igual o superior a la requerida per a agent i corresponent a la mateixa àrea de coneixements.  
Suplent: el funcionari que designe l'Institut esmentat, així mateix, amb una titulació igual o superior a la requerida per a agent i corresponent a la mateixa àrea de coneixements.  
Titular: un representant de l'administració del Consell, designat per la Conselleria de Justícia i Administracions Públiques amb una titulació igual o superior a la requerida per a agent i pertanyent a la mateixa àrea de coneixements.  
Suplent: un representant de l'administració del Consell, designat per la Conselleria de Justícia i Administracions Públiques amb una titulació igual o superior a la requerida per a agent i pertanyent a la mateixa àrea de coneixements.  
Titular: un funcionari de carrera d'esta corporació amb una titulació igual o superior a la requerida per a agent.  
Suplent: un funcionari de carrera d'esta corporació, amb una titulació igual o superior a la requerida per a agent.  
Titular: un funcionari de carrera, representant dels treballadors amb una titulació igual o superior a la requerida per a la plaça que es convoca.  
Suplent: un funcionari de carrera d'esta corporació, representant dels treballadors amb una titulació igual o superior a la requerida per a la plaça que es convoca.  
La presidència, basant-se en allò que s'ha establit, realitzarà la designació dels membres del tribunal que inclourà la dels respectius suplents, i es farà pública junt amb la llista d'admesos i exclosos, i en tot cas al tauler d'anuncis de l'Ajuntament.  
La corporació sol·licitarà als òrgans corresponents la designació dels seus representants respectius, que haurà d'efectuar-se en el termini dels dos dies següents al de la recepció al de la sol·licitud. El tribunal podrà disposar la incorporació d'assessors especialistes a les seues sessions. Així també la del representant sindical dels funcionaris municipals.  
Els vocals del tribunal han de posseir un grup o titulació acadèmica, almenys, igual o superior que l'exigida per al lloc de treball oferit.  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament, o del secretari o funcionari que el substituïsca. El seu funcionament serà democràtic, emetent-se un vot oral successiu en cas de discrepància, per cada un dels seus membres en ordre invers al de la seua ordre en el nomenament, sent primer el secretari i l'últim el president, que tindrà vot de qualitat en cas d'empat.  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.  
Als efectes del que disposa el Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les incloses en aquell, tant respecte de les assistències dels membres del tribunal com dels seus assessors i col·laboradors.  
Setena. Començament i desenvolupament de l'oposició  
Els aspirants seran convocats a l'inici de les proves en crida única, llevat de casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en ell i en els successius, i quedarà exclòs del procediment selectiu. El tribunal anunciarà oralment les citacions successives per als exercicis de la convocatòria i figuraran al tauler d'anuncis de la corporació.  
L'ordre d'actuació dels aspirants en aquells exercicis que no puguen realitzar-se conjuntament, es determinarà alfabèticament pel primer cognom, mitjançant un sorteig previ.  
El tribunal podrà requerir en qualsevol moment als aspirants que n'acrediten la identitat, i amb tal fi hauran d'anar proveïts obligatòriament del document nacional d'identitat o equivalent.  
Una vegada començades les proves, no serà obligatòria la publicació dels anuncis successius de realització dels exercicis restants en el Butlletí Oficial de la Província.  
Huitena. Procediment i proves  
Es realitzaran basant-se en el que estableixen els annexos.  
Novena. Nomenament  
Una vegada s'haja presentat la documentació, i, si pertoca, superat el curs pràctic, es formularà una proposta de nomenament a l'Alcaldia, la qual nomenarà els aspirants funcionaris de carrera, que hauran de prendre possessió del càrrec en el termini de 30 dies, comptadors des de l'endemà de la notificació del nomenament.  
Deu. De la normativa aplicable  
El procés selectiu s'ajustarà al que disposen les presents bases i supletòriament a allò que s'ha preceptuat, especialment, en les normes següents:   
. Llei 30/1984, de 2 d'agost, de Mesures per a la Reforma de la Funció Pública, i Llei 23/1988, de 28 de juliol, de Modificació de la Llei de Mesures per a la Reforma de la Funció Pública.  
. Llei 7/1985, de 2 d'abril, Reguladora de les Bases de Règim Local, i Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local.   
. Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
. Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana.  
. Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local.  
. Llei de 23 de desembre de 1993, sobre Accés a Determinats Sectors de la Funció Pública dels Nacionals dels Altres Estats Membres de la Comunitat Europea, modificada en algun dels seus preceptes per la Llei 55/1999, de 29 de desembre, de Mesures Fiscals, Administratives i de l'Ordre Social, així com el Reial Decret 800/1995, de 19 de maig, de desplegament de l'anterior.  
. Les altres normes i disposicions d'aplicació. Sense perjudici de l'aplicació de les presents bases per a la selecció de les diverses places convocades, les proves per a cada un seran independents, així com els tribunals que les jutgen. Tindran caràcter supletori de les presents bases, les aprovades per resolucions de la Generalitat Valenciana, d'1 de desembre de 1992 (Diari Oficial de la Generalitat Valenciana, del 17 de desembre) i de 20 d'octubre de 1993 (Diari Oficial de la Generalitat Valenciana del 4 de novembre), per les que es van aprovar, respectivament, les bases generals de selecció del personal al servei de les entitats locals de la Comunitat Valenciana i les bases específiques per a funcionaris d'administració general i especial, en tot allò que no contradiguen les presents bases.  
Onze. Recursos de caràcter general  
Les presents bases, la convocatòria que pertoca i tots els actes administratius que es deriven d'ella i de l'actuació del tribunal, podran ser impugnats pels interessats en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, sense perjudici del que disposen els articles 6 i 7 del Reglament General d'Ingrés del Personal al Servei de l'Administració de l'Estat.  
Dotze. Interpretació i altres  
El tribunal està autoritzat per a resoldre els dubtes que s'hi presenten, interpretar les bases d'esta convocatòria i prendre els acords que calguen per al bon ordre del procés selectiu.  
ANNEX  
Procediment i proves selectives  
La fase d'oposició per a la provisió de la plaça oferida del cos de Policia Local de l'Ajuntament de Canet d'En Berenguer constarà de les següents proves, de conformitat amb l'article 7 del Decret 88/2001, de 24 d'abril, del Govern valencià:  
1. Mesurament d'estatura.  
2. Prova psicotècnica.  
Consistirà a superar els exercicis o proves psicotècniques aptitudinals i de personalitat determinades reglamentàriament. La superació de les proves esmentades als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant este període l'aspirant de tornar a realitzar-les.  
3. Proves d'aptitud física.  
Consistiran a superar proves d'aptitud física que posen de manifest la capacitat per a l'exercici del lloc de treball, amb un contingut i marques mínimes que seran, almenys, les següents:  
. Escalada de corda amb presa de peus: hòmens, 4 metres; dones, 3 metres.   
. Salt de longitud amb carrera: homes, 4 metres; dones, 3,80 metres.   
. Salt d'altura: homes: 1,10 metres; dones, 1 metre.   
. Carrera de velocitat de 60 metres: homes, 10 segons; dones, 12 segons.  
. Carrera de resistència de 1.000 metres: homes, 4 minuts; dones, 4 minuts 10 segons.  
Si l'Ajuntament decideix realitzar una prova de natació, el contingut i marca mínims seran:  
. Natació, 50 metres: homes, 57 segons; dones, 1 minut.  
La qualificació d'este exercici serà d'apte o no apte, havent-se de superar com a mínim quatre de les proves per a ser qualificat com a apte.  
La superació de les proves esmentades en els quatre anys anteriors al municipi de Canet d'En Berenguer per a places de policia local, podrà ser convalidada pel tribunal.  
4. Qüestionari i pràctica.  
4.1 Qüestionari: consistirà a contestar correctament per escrit un qüestionari d'un mínim de 50 preguntes i màxim de 75 preguntes, amb quatre respostes alternatives, una d'elles certa, en un temps màxim d'1 hora i 30 minuts, sobre els temes indicats en els grups I a IV, ambdós inclusivament, del temari que s'indica per a cada categoria. Per a la correcció d'esta prova es tindran en compte, en tot cas, les respostes errònies, que restaran en compte de sumar. La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.  
4.2 Pràctica: consistent a realitzar els següents exercicis escrits:  
A mà i amb una duració màxima d'1 hora, el que fixarà el tribunal abans de la seua realització, que versarà sobre el desenvolupament d'un supòsit policial sobre les activitats, funcions i serveis propis de l'ocupació a què s'opta, així com, si pertoca, sobre la redacció de documents policials. Es valoraran la claredat i exposició de totes les actuacions i mesures que calga adoptar en relació amb el supòsit plantejat. Es podran adjuntar o fixar sobre un plànol que aportarà el tribunal les actuacions policials.  
La qualificació d'estos exercicis serà de 0 a 10 punts, i caldrà obtindre un mínim de 5 punts per a superar cada un d'ells.  
5. Desenvolupament del temari.  
Consistent a desenvolupar per escrit, durant un temps màxim d'una hora i trenta minuts i mínim d'una hora, dos temes triats per l'aspirant de quatre extrets per sorteig, dels grups primer a quart, ambdós inclusivament, que componen el temari, sense que necessàriament haja de coincidir el seu enunciat amb els epígrafs concrets del programa. Tals temes seran llegits en sessió pública davant del tribunal, que podrà formular les preguntes o aclariments que hi considere oportuns. Es valoraran la claredat d'idees i el coneixement sobre els temes exposats.  
La qualificació d'este exercici serà de 0 a 10 punts, i per a superar-lo caldrà obtindre un mínim de 5 punts.  
6. Temes locals.  
Consistirà en l'exposició per escrit d'un tema dels que integren el grup cinqué en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, presentació, redacció i ortografia, que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'este exercici serà de 0 a 5 punts.  
7. Coneixement del valencià.  
Com a municipi de predomini lingüístic valencià, segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, es posarà un exercici consistent a traduir del valencià al castellà i viceversa, un text proposat pel tribunal, en un temps a determinar.  
Este exercici es qualificarà de 0 a 4 punts i no serà eliminatori.  
8. Reconeixement mèdic.  
Quant al reconeixement mèdic exigit els interessats hauran d'aportar un certificat mèdic en model oficial, expedit per un metge col·legiat exercitant, on s'especifique de manera explícita que el subjecte no incorre en cap de les exclusions establides en l'Ordre de 22 de desembre de 1997, de la Conselleria de Presidència. El tribunal es reserva la potestat d'obligar a les persones que presenten el certificat a sotmetre's a la revisió mèdica al centre designat per la corporació durant qualsevol moment de la realització de les proves. El contingut del reconeixement mèdic serà l'establit en l'esmentada Ordre de 22 de desembre de 1997, de la Conselleria de Presidència (publicada en el Diari Oficial de la Generalitat Valenciana número 3.175, de data 3 de febrer de 1998), per la qual es modifica la de data 5 de desembre de 1994, de la Conselleria d'Administració Pública. La corporació podrà exigir, abans de la presa de possessió de les persones que hagen superat les corresponents proves, la realització del reconeixement mèdic establit en la reiterada ordre, amb l'objecte de verificar el manteniment de les condicions mèdiques exigibles i als efectes de la seua consideració com a persona apta o no apta per a l'exercici del lloc de treball.  
La valoració dels exercicis de desenvolupament del temari s'efectuarà mitjançant l'obtenció en la forma determinada de la mitjana aritmètica de cada un dels membres del tribunal de selecció, i caldrà rebutjar a estos efectes totes les puntuacions màximes i mínimes quan entre elles existisca una diferència de 4 punts o més, servint, si pertoca, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals. Els apartats 1, 2, 3, 4, 5 i 8 són eliminatoris.  
Temari  
Grup primer: dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu: fonts. La llei. Normes no parlamentàries equiparades a la llei. El reglament, concepte i classes.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup segon: règim local i policia.  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de les Policies Locals. Sistema retributiu de les policies locals de la Comunitat Valenciana. Premis i distincions.  
Grup tercer: dret penal, policia administrativa i sociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció Civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup quart: policia de trànsit i circulació.  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. Normativa general sobre trànsit, circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes de permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatori de responsabilitat civil. Infraccions i diligències policials.  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització del vehicle. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes. Classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.  
Grup cinqué: entorn sociolocal del municipi de Canet d'En Berenguer, a la comarca de El Camp de Morvedre.  
Tema 1. Organització, funcionament i règim jurídic de l'Ajuntament de Canet d'En Berenguer. La gestió delegada mitjançant àrees o competències resolutòries o no resolutòries.  
Tema 2. El municipi de Canet d'En Berenguer: història, territori, població, economia, toponímia, guia de carrers, terme municipal, i la resta d'elements integrants.  
Tema 3. El policia de barri, antecedents, el vigilant alguatzil. Aspectes sociològics, qualitats. Relació amb el ciutadà, col·laboradors, comerciants. Missió preventiva del delicte. Organització del servei: rutes, suport, coordinació. Coneixement del barri. Intervencions més freqüents: deficiències, escolars, ebris, etc.  
Tema 4. Pla General d'Ordenació Urbana de Canet d'En Berenguer. Les ordenances municipals a Canet d'En Berenguer.  
Tema 5. El pressupost i el catàleg de llocs de treball de l'Ajuntament de Canet d'En Berenguer.  
Canet d'En Berenguer, 20 de desembre de 2005.. L'alcalde accidental: Jesús Martí Sampedro.